PMIndiaData/PMIndiaSum huggingface dataset:
‘‘ప్రెసిడెంట్ ప్రణబ్ ముఖర్జీ – ఎ స్టేట్స్ మన్’’ ఫోటో బుక్ ను ఆవిష్కరించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు రాష్ట్రపతి భవన్ లో జరిగిన ఒక కార్యక్రమంలో పాల్గొని, ‘‘ప్రెసిడెంట్ ప్రణబ్ ముఖర్జీ – ఎ స్టేట్స్ మన్’’ పేరుతో వచ్చిన ఒక ఫోటో బుక్ ను ఆవిష్కరించారు. ఆ పుస్తకం తాలూకు తొలి ప్రతిని రాష్ట్రపతికి ఆయన అందజేశారు. ఈ సందర్భంగా ప్రధాన మంత్రి మాట్లాడుతూ, తన దృష్టిలో మనం ఒక సమాజంగా చరిత్ర పట్ల అవగాహనను మరింతగా పెంచుకోగలమని, మన చరిత్ర యొక్క అంశాలను మరింత బాగా పరిరక్షించుకోగలమనిపిస్తోందన్నారు. రాష్ట్రపతిగా పనిచేయడం ప్రోటోకాల్ కన్నా ఎంతో మిన్న అయిన విషయమని శ్రీ మోదీ చెప్పారు. ఈ పుస్తకంలోని ఛాయాచిత్రాల ద్వారా మనం మన రాష్ట్ర పతి లోని మానవీయ పార్శ్వాన్ని చూడగలుగుతామని, ఇది మనకెంతో గర్వకారణమని ప్రధాన మంత్రి అన్నారు. మహాత్మ గాంధీ గారి రెండు ఛాయాచిత్రాలలో ఒకదానిలో ఆయన చీపురును పట్టుకొని వున్నారని, మరొక దానిలో సూక్ష్మదర్శినిలో నుండి ఏదో చూస్తూవున్నారని, ఆయన ఎంతటి భిన్నమైన వ్యక్తిత్వాన్ని కలిగివున్నవారో ఈ రెండు ఫోటోలు సూచిస్తున్నాయని శ్రీ నరేంద్ర మోదీ అన్నారు. వార్తాపత్రికలు ఏ నాయకుడి గురించైనా కొన్ని అంశాలను చూపిస్తాయని, కానీ పత్రికలలో ప్రచురితమైనవి కాకుండా మరిన్ని అంశాలు ఒక నాయకుడిలో ఉంటాయని ప్రధాన మంత్రి వివరించారు. శ్రీ ప్రణబ్ ముఖర్జీతో కలిసి పనిచేసే అవకాశం తనకు లభించడం తనకు దక్కిన విశేషాధికారం అని శ్రీ మోదీ అన్నారు. తన అనుభవాలను ఆయన గుర్తుకుతెచ్చుకొంటూ, అనేక సార్లు తాను ఎంతో వ్యత్యాసం కలిగిన నాయకులతోను, కార్యకర్తలతోను పనిచేసినట్లు వెల్లడించారు. తాను ఢిల్లీకి వచ్చినప్పుడు తనకు మార్గదర్శకత్వం వహించడానికి ‘‘ప్రణబ్ దా’’ వంటి ఒకరు లభించారన్న సంగతిని తాను ఎన్నటికీ మరువలేనని ఆయన అన్నారు. రాష్ట్రపతి శ్రీ ప్రణబ్ ముఖర్జీ తనకు ఒక తండ్రి వలె దారిని చూపారని ఆయన తెలిపారు. తగినంత విశ్రాంతి తీసుకోమని కూడా రాష్ట్రపతి చెప్పేవారు, ఆరోగ్యం పట్ల శ్రద్ధ వహించండని సూచించే వారు అని శ్రీ మోదీ వివరించారు.
కేంద్ర మంత్రివర్గ సభ్యుల మంత్రిత్వ శాఖలు

ప్రధాన మంత్రి శ్రీ నరేంద్ర మోదీ ప్రధాన మంత్రి మరియు దిగువన ఇచ్చిన వాటికి ఇన్ – చార్జి కూడా: సిబ్బంది, ప్రజా ఫిర్యాదులు మరియు పింఛన్లు; అణు శక్తి విభాగం; అంతరిక్ష విభాగం; అన్ని ముఖ్యమైన విధాన అంశాలు; ఇంకా ఏ మంత్రికి కేటాయించని ఇతర అన్ని శాఖలు. కాబినెట్ మంత్రులు 1 శ్రీ రాజ్ నాథ్ సింగ్ దేశీయ వ్యవహారాల శాఖ మంత్రి 2 శ్రీమతి సుష్మ స్వరాజ్ విదేశీ వ్యవహారాల శాఖ మంత్రి 3 శ్రీ అరుణ్ జైట్లీ ఆర్థిక శాఖ మంత్రి మరియు కార్పొరేట్ వ్యవహారాల శాఖ మంత్రి 4 శ్రీ నితిన్ జయరామ్ గడ్కరీ రోడ్డు రవాణా మరియు హైవేస్ శాఖ మంత్రి,
‘ప్రధాన మంత్రి ఉజ్జ్వల యోజన’ లబ్ధిదారుల సంఖ్య 2 కోట్లను అధిగమించినందుకు సంతోషం వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ‘పి ఎం ఉజ్జ్వల యోజన’ లబ్ధిదారుల సంఖ్య ఒక సంవత్సరం కన్నా తక్కువ కాలం లోపలే 2 కోట్లను మించినందుకుగాను హర్షం వ్యక్తం చేశారు. ‘‘ఒక ఏడాది కన్నా తక్కువ కాలం లోపలే పి ఎం ఉజ్జ్వల యోజన లబ్ధిదారుల సంఖ్య 2 కోట్లు దాటిపోవడం చాలా గొప్ప ఆనందాన్నిస్తోంది; గర్వంగానూ ఉంది. పేద మహిళల జీవితాలలో ఒక గుణాత్మకమైన మార్పును తీసుకురావాలనే ఒక బలమైన నిబద్ధత ఉజ్జ్వల యోజనకు మార్గదర్శకత్వం వహిస్తోంది. ఉజ్జ్వల యోజన లబ్ధిదారులందరిని మరియు ఇది విజయవంతం కావడం కోసం అవిశ్రాంతంగా పాటుపడుతున్న వారిని నేను అభినందిస్తున్నాను’’ అని ప్రధాన మంత్రి తన సందేశంలో పేర్కొన్నారు.
సిక్కిమ్, అరుణాచల్ ప్రదేశ్ మరియు త్రిపుర లలో ఇంటిగ్రేటెడ్ కమాండ్ అండ్ కంట్రోల్ సెంటర్ ల కు శంకుస్థాపన చేసిన ప్రధాన మంత్రి

దేశ ఈశాన్య ప్రాంతం లోని అయిదు స్మార్ట్ సిటీస్ లో ఇంటిగ్రేటెడ్ కమాండ్ అండ్ కంట్రోల్ సెంటర్ ల కు ప్రధాన మంత్రి శ్రీ నరేంద్ర మోదీ నేడు న్యూ ఢిల్లీ నుండి వీడియో కాన్ఫరెన్స్ మాధ్యమం ద్వారా శంకుస్థాపన చేశారు. ప్రధాన మంత్రి సిక్కిమ్ లోని నామ్ చీ మరియు గంగ్ టోక్, అరుణాచల్ ప్రదేశ్ లోని ఈటానగర్, ఇంకా పాసీఘాట్ లు సహా త్రిపుర లోని అగర్తల లోనూ కమాండ్ అండ్ కంట్రోల్ సెంటర్ ల యొక్క శంకుస్థాపన కు సంబంధించిన ఫలకాన్ని డిజిటల్ పద్ధతి లో ఆవిష్కరించారు.
పంజాబ్‌లో 1965 యుద్ధ‌స్మార‌కాన్ని సంద‌ర్శించిన ప్ర‌ధాన‌మంత్రి

1965 యుద్ధంలో భార‌త ప‌దాతిద‌ళాలు సాధించిన‌ విజ‌యంలో చిర‌స్మ‌ర‌ణీయ ఘ‌ట్టాల‌కు వేదిక‌గా నిల్చిన పంజాబ్‌లోని దోగ్రాయ్‌, బార్కి యుద్ధ స్మార‌కాల‌ను ప్ర‌ధాన మంత్రి న‌రేంద్ర మోదీ బుధ‌వారం సంద‌ర్శించారు. 1965 యుద్ధంలో భార‌త విజ‌య‌గాథ‌లో దోగ్రాయ్‌, బాక్రి పోరాటాలు అత్యంత నిర్ణ‌యాత్మ‌క‌మైన‌వి. భార‌త ప‌దాతి ద‌ళాలు ట్యాంకు పోరాటాల్లో విజ‌యం సాధించిన ఘ‌ట్టాల్లో అత్యంత విశిష్ఠ‌మైన అస‌ల్ ఉత్త‌ర్ ప్ర‌ధాని సంద‌ర్శించారు. వీర్ అబ్దుల్ హ‌మీద్ వీరోచిత పోరాటానికి గుర్తు ఈ అస‌ల్ ఉత్త‌ర్. మ‌ర‌ణానంత‌రం అబ్దుల్ హ‌మీద్ ను ప‌ర‌మ్ వీర్ చ‌క్ర అవార్డుతో అప్ప‌ట్లో ప్రభుత్వం స‌త్క‌రించింది కూడా. అబ్దుల్ హ‌మీద్ స్మార‌కం వ‌ద్ద ప్ర‌ధాని మోదీ పుష్ప‌గుచ్ఛం ఉంచి నివాళులు అర్పించారు. దోగ్రాయ్‌, బార్కి యుద్ధ స్మార‌కాల‌తోపాటు హ‌ల్వారా వాయుసేన కేంద్రం వ‌ద్ద అధికారులు, జ‌వాన్ల‌ను అభినందించి, వారితో ప్ర‌ధాని సంభాషించారు. “ప్ర‌తి ఒక్క‌రూ దీపావ‌ళి పండ‌గ‌రోజు త‌మ కుటుంబంతో గ‌డ‌పాల‌ని కోరుకుంటారు. అందుకే గ‌త సంవ‌త్స‌రం సియాచిన్‌ను సంద‌ర్శించిన‌ట్లుగానే ఈసారి కూడా జ‌వాన్లు, సైనికాధికారుల‌తో క‌ల‌సి గ‌డ‌పాల‌ని నిర్ణ‌యించుకున్నాను. పైగా ఈ సంవ‌త్స‌రం 1965 యుద్ధ వార్షికోత్స‌వం జ‌రుపుకుంటున్న నేప‌థ్యాన్ని పుర‌స్క‌రించుకొని, ఆనాటి యుద్ధంలో త‌మ ర‌క్తాన్ని చిందించి అపూర్వ విజ‌యాన్ని అందించిన ప్రాంతాల‌ను సంద‌ర్శించాల‌ని అనుకున్నాను” అని ప్ర‌ధాని అన్నారు. సుదీర్ఘ‌కాలంగా నానుతూ వ‌స్తున్న ఒక‌ర్యాంకు- ఒక పెన్ష‌న్ స‌మ‌స్య ప‌రిష్కార‌మైంద‌ని, దాన్ని మంజూరు చేశామ‌ని ఆయ‌న గుర్తు చేశారు.
బాబాసాహెబ్ భీంరావ్ అంబేద్కర్‌ యూనివర్సిటీ 6వ స్నాతకోత్సవానికి హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు లక్నోలో జరిగిన బాబాసాహెబ్ భీంరావ్ అంబేద్కర్‌ యూనివర్సిటీ 6వ స్నాతకోత్సవానికి హాజరయ్యారు. ఈ సందర్భంగా ప్రధాని ప్రసంగిస్తూ, యువత ఎక్కువ సంఖ్యలో ఉన్న, యువోత్సాహం ఉరకలు వేస్తున్న భార‌త దేశం 21వ శ‌తాబ్దంలో సాధిస్తున్న పురోగతిని చూస్తుంటే ఒక పక్క తనకెంతో ఆనందంగా ఉందన్నారు. యువ శక్తే భారత బలానికి మూలం అని ఆయన చెప్పారు. మరో పక్క, ఇటీవల హైద‌రాబాద్ లో ఓ విద్యార్థి ఆత్మ‌హ‌త్య ఉదంతాన్ని ప్రధాన మంత్రి గుర్తుకు తెచ్చుకొంటూ, ఆ విద్యార్థి కుటుంబానికి కలిగిన వేదనను తాను అర్థం చేసుకోగలనని అన్నారు. కారణాలు ఏవైనప్పటికీ, ఒక తల్లి తన కుమారుడిని కోల్పోయిందని, నిజానికి భ‌ర‌త మాత ఒక బిడ్డను కోల్పోయినట్లు చెప్పాల్పి ఉంటుందని ఆయన పేర్కొన్నారు. బాబాసాహెబ్ అంబేద్క‌ర్ చూపిన మార్గంలో తన ప్ర‌భుత్వం న‌డుస్తుంద‌ని ప్రధాన మంత్రి అన్నారు. స‌మ‌స్య‌లు ప‌రిష్కారం అయ్యేలా త‌గిన వాతావ‌రణాన్ని రూపొందించడానికి కృషి చేస్తుంద‌ని తెలిపారు. డాక్ట‌ర్ అంబేద్క‌ర్ ఆర్థిక దృక్ప‌థాన్ని ప్రధాన మంత్రి జ్ఞాప‌కం చేసుకొంటూ, యువతను ఉద్యోగాలు కోరుకొనే వారిగా కన్నా ఉద్యోగాలు కల్పించే వారుగా తీర్చిదిద్దే దిశగా ప్రభుత్వం పనిచేస్తోందన్నారు. డాక్టర్ అంబేద్కర్ విద్యారంగానికి ప్రాధాన్యం ఇచ్చారని, జీవితంలో అనేక ఇక్క‌ట్లు ఎదురైనప్పటికీ ఎంతో సాధించార‌ని ప్ర‌ధాని ప్ర‌స్తావించారు. దేశంలోని బ‌ల‌హీన వ‌ర్గాల అభ్యున్న‌తికి ఆయ‌న పాటు ప‌డేందుకు విదేశాల నుంచి ఇండియాకు తిరిగి వచ్చార‌ని వివ‌రించారు. చదువు పూర్తి చేసుకున్న యువ‌తీయువకులు అంబేద్క‌ర్ వేసిన బాటలో సాగాల‌ని, పేదల, అణ‌గారిన వ‌ర్గాల సేవకు పాటు ప‌డాల‌ని విజ్ఞ‌ప్తి చేశారు. విశ్వవిద్యాలయంలో అత్యంత ఆధునిక విద్యార్థి కార్యకలాపాల కేంద్రం నిర్మాణానికి ప్ర‌ధాన మంత్రి శంకుస్థాప‌న చేశారు.
శ్రీ సంస్థాన్ గోక‌ర్ణ్ ప‌ర్త‌గాలీ జీవోత్త‌మ్ మ‌ఠాని కి చెందిన ప‌ర‌మ ప‌విత్రులు శ్రీమద్ విద్యాధిరాజ్ తీర్థ్ శ్రీపాద‌ వ‌డేర్ స్వామీజీ క‌న్నుమూత ప‌ట్ల సంతాపాన్ని వ్యక్తం చేసిన ప్ర‌ధాన మంత్రి

శ్రీ సంస్థాన్ గోక‌ర్ణ్ ప‌ర్త‌గాలి జీవోత్త‌మ్ మ‌ఠాని కి చెందిన ప‌ర‌మ ప‌విత్రులైన‌ శ్రీమద్ విద్యాధిరాజ్ తీర్థ్ శ్రీపాద‌ వ‌డేర్ స్వామీజీ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘శ్రీ సంస్థాన్ గోక‌ర్ణ్ ప‌ర్త‌గాలి జీవోత్త‌మ్ మ‌ఠాని కి చెందిన ప‌ర‌మ ప‌విత్రులు శ్రీమద్ విద్యాధిరాజ్ తీర్థ్ శ్రీపాద‌ వ‌డేర్ స్వామీజీ క‌న్నుమూశారని తెలుసుకొని దుఃఖిస్తున్నాను. ఆయ‌న ను స‌మాజాని కి ఆయన చేసిన విస్తృత సేవకు గాను, మ‌రీ ముఖ్యం గా ఆరోగ్య సంర‌క్ష‌ణ రంగాని కి ఆయన అందించినటువంటి సేవ కు గాను స్మ‌రించుకోవడం జరుగుతుంది. అసంఖ్యాకం గా ఉన్న‌టువంటి ఆయ‌న అనుయాయుల కు ఇదే నా సంతాపం. ఓమ్ శాంతి’’ అని ప్ర‌ధాన మంత్రి ఒక ట్వీట్ లో పేర్కొన్నారు.
కరోనావైరస్ తో పోరాడుతున్న వారి పట్ల కృత‌జ్ఞ‌త‌ ను వ్యక్తం చేసినందుకు ప్రజలకు ధన్యవాదాలు తెలిపిన ప్ర‌ధాన మంత్రి

కరోనావైరస్ తో పోరాడడం లో ముందు వరుస లో నిలబడుతున్న వారి పట్ల కృత‌జ్ఞ‌త‌ వ్యక్తం చేసినందుకు ప్రజలకు ప్ర‌ధాన మంత్రి శ్రీ న‌రేంద్ర మోదీ ఈ రోజు న ధన్యవాదాలు పలికారు. ప్రధాన మంత్రి ‘‘దేశం కరోనావైరస్ తో పోరాడుతున్న ప్రతి ఒక్క వ్యక్తి పట్ల కృత‌జ్ఞ‌త‌ల ను వ్యక్తం చేసింది. దేశ ప్రజల కు అనేక ధన్యవాదాలు’’ అని ట్విటర్ లో వ్రాసిన సందేశం లో పేర్కొన్నారు. సిఒవిఐడి-19 కంటక భూతం తో ఒక దీర్ఘ పోరు లో దేశ ప్రజలు సాధించిన విజయానికి ఈ ఘటన ఒక ఆరంభం అని ప్రధాన మంత్రి పేర్కొన్నారు. అదే సంకల్పం తోను, సంయమనం తోను సమాజం తో దూరం అనే సూత్రాన్ని కూడాను పాటించేందుకు ప్రజలు వారంతట వారు కట్టుబడాలని ఆయన విజ్ఞ‌ప్తి చేశారు.
ప్రభుత్వ ప్రాంగణాల్లో అనధికారిక ఆక్రమణలపై ఉక్కుపాదం

ప్రభుత్వ నివాస భవనాల్లో అనధికారికంగా నివాసం ఉంటున్న వారిని తొలగించేందుకు ప్రభుత్వ ప్రాంగణాల (అనధికారిక ఆక్రమణల తొలగింపు) సవరణ బిల్లు 2019కి ప్రధానమంత్రి శ్రీ నరేంద్రమోదీ నాయకత్వంలోని కేంద్ర మంత్రిమండలి ఆమోదముద్ర వేసింది. రానున్న పార్లమెంటు సమావేశాల్లోనే ఈ బిల్లును ప్రతిపాదిస్తారు. ప్రభావం: ప్రభుత్వ భవనాలను ఆక్రమించుకుని తిష్ఠ వేసిన వారిని సత్వరం ఖాళీ చేయించేందుకు వెయిటింగ్ లిస్ట్ లో ఉన్న అర్హులైన వారికి వాటిని కేటాయించేందుకు ఈ సవరణ వీలు కల్పిస్తుంది. వెయిటింగ్ లిస్ట్ లో ప్రభుత్వ నివాసాల కోసం వేచి ఉండే వారి సంఖ్య సత్వరం తగ్గించేందుకు ఇది సహాయకారిగా ఉంటుంది. ప్రభావశీలత: “ప్రభుత్వ ప్రాంగణాల (అనధికారిక ఆక్రమణల తొలగింపు) సవరణ బిల్లు 2017” స్థానంలో ఈ కొత్త బిల్లును రానున్న పార్లమెంటు సమావేశాల్లో ప్రతిపాదిస్తారు. అమలు: ప్రభుత్వ ప్రాంగణాల (అనధికారిక ఆక్రమణల తొలగింపు) చట్టం 1971లోని 2, 3, 7 సెక్షన్లను ఈ బిల్లు ద్వారా సవరిస్తారు. సెక్షన్ 2లోని క్లాజ్ ఎఫ్ బికి ముందు క్లాస్ ఎఫ్ ఎ; సెక్షన్ 3ఎ దిగువన కొత్తగా సెక్షన్ 3బి; సెక్షన్ 7 సబ్ సెక్షన్ 3 కింద కొత్తగా సబ్ సెక్షన్ 3ఎ ప్రవేశపెడతారు. ఆ సవరణల వల్ల ఎస్టేట్ అధికారి ఆయా భవనాల్లో అనధికారికంగా నివాసం ఉంటున్న వారిని తొలగించేందుకు, లిటిగేషన్ సమయంలో ఆక్రమించిన వారిపై డామేజి వసూలు చేసేందుకు అధికారం లభిస్తుంది. ప్రభుత్వ భవనాల్లో దీర్ఘకాలం పాటు తిష్ఠ వేసుకుని ఉన్న వారిని సత్వరం ఖాళీ చేయించి అర్హులైన వారికి వాటిని కేటాయించే వీలు కలుగుతుంది. పూర్వరంగం: పిపిఇ చట్టం 1971 నిబంధనల కింద ప్రభుత్వ భవనాలను అనధికారికంగా ఆక్రమించుకుని నివాసం ఉంటున్న వారిని కేంద్రప్రభుత్వం తొలగించాల్సి ఉంది. కాని ఈ తొలగింపు ప్రక్రియ అసాధారణంగా జాప్యం కావడం వల్ల కొత్త వారికి అవి అందుబాటులో ఉండడంలేదు. పిపిఇ చట్టం 1971కి ప్రతిపాదించిన పిపిఇ సవరణ బిల్లు 2015 ప్రకారం అక్రమంగా ఆక్రమించిన వారిని ఖాళీ చేయించే ప్రక్రియ 5 నుంచి 7 వారాలు పడుతుంది. కాని వాస్తవంలో ఆ ప్రక్రియ సంవత్సరాల తరబడి కూడా కొనసాగుతోంది. ఈ కొత్త సవరణల ప్రకారం అలాంటి వారిని ఖాళీ చేయించేందుకు సంబంధిత అధికారి నోటీసులు జారీ చేయడం, సంజాయిషీ నోటీసులు పంపడం, దర్యాప్తు జరపడం వంటి విధివిధానాలేవీ అనుసరించాల్సిన పని లేదు. తక్షణం ఖాళీ చేయించే అధికారం వారికి సంక్రమిస్తుంది. దేశంలోని పౌరులకు పారదర్శకమైన, ఎలాంటి అవరోధాలకు తావు లేని పాలన అందించాలన్న ప్రభుత్వ కట్టుబాటుకు ఇది మరో నిదర్శనం.
జె పి మార్గ‌న్ ఇంట‌ర్‌ నేశ‌నల్ కౌన్సిల్ స‌భ్యుల తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ జె పి మార్గ‌న్ ఇంట‌ర్‌ నేశ‌న‌ల్ కౌన్సిల్ తో న్యూ ఢిల్లీ లో ఈ రోజు న స‌మావేశ‌మ‌య్యారు. ఈ ఇంట‌ర్‌ నేశ‌న‌ల్ కౌన్సిల్ 2007వ సంవ‌త్స‌రం అనంత‌రం మొదటి సారి భార‌త‌దేశం లో స‌మావేశం అయింది. ఈ ఇంట‌ర్‌ నేశ‌న‌ల్ కౌన్సిల్ లో బ్రిట‌న్ పూర్వ ప్ర‌ధాని శ్రీ టోనీ బ్లేయ‌ర్, ఆస్ట్రేలియా పూర్వ ప్ర‌ధాని శ్రీ జాన్ హొవార్డ్‌, యుఎస్ పూర్వ విదేశాంగ మంత్రులు శ్రీ హెన్రీ కిసింజర్, ఇంకా కోండొలిజా రాయిస్, పూర్వ ర‌క్ష‌ణ మంత్రి శ్రీ రాబ‌ర్ట్ గేట్స్ ల వంటి ప్ర‌పంచ రాజ‌నీతిజ్ఞుల‌ తో పాటు శ్రీ జేమీ డాయిమన్ (జె పి మార్గ‌న్ చేజ్), శ్రీ ర‌త‌న్ టాటా (టాటా గ్రూపు)ల వంటి ఆర్థిక జగతి కి మ‌రియు వాణిజ్య జ‌గ‌తి కి చెందిన ప్ర‌ముఖుల ప్రతినిధులు, నెస్లే, ఆలీబాబా, ఆల్ఫా, ఐబ‌ర్‌ డోలా, క్రాఫ్ట్ హైన్జ్ ల వంటి ప్ర‌పంచ కంపెనీల కు చెందిన అగ్రగామి ప్ర‌తినిధులు కూడా స‌భ్యులు గా ఉన్నారు. ప్ర‌ధాన మంత్రి ఈ బృందాని కి భార‌త‌దేశాని కి ఆహ్వానిస్తూ, 2024వ సంవ‌త్స‌రం క‌ల్లా భార‌త‌దేశాన్ని 5 ట్రిలియ‌న్ అమెరిక‌న్ డాల‌ర్ విలువైంది గా తీర్చిదిద్ద‌ాలన్న తన దార్శనికత ను గురించి వారి తో చ‌ర్చించారు. ప్ర‌పంచ శ్రేణి భౌతిక మౌలిక స‌దుపాయాల ను అభివృద్ధిపరచడం, త‌క్కువ ఖ‌ర్చు అయ్యే విధం గా ఆరోగ్య సంర‌క్ష‌ణ‌ ను మెరుగుపరడం తో పాటు నాణ్య‌మైన విద్య బోధ‌న సౌకర్యాల ను స‌మ‌కూర్చ‌డం వంటివి మరికొన్ని ప్ర‌భుత్వ విధాన ప్రాథ‌మ్యాల లో ఉన్నాయని ఆయ‌న ఈ సందర్భం గా వివరించారు. ప్ర‌జ‌ల ప్రాతినిధ్యం ప్ర‌భుత్వ విధాన రూప‌క‌ల్ప‌న కు ఒక మార్గ‌ద‌ర్శ‌క సూత్రం గా ఉంటోంది. విదేశాంగ విధానం విష‌యాని కి వ‌స్తే, న్యాయ‌మైన మ‌రియు అంద‌రికీ స‌మానమైన అవ‌కాశాలు ల‌భించేటటువంటి బ‌హుళ ధ్రువ ప్ర‌పంచ వ్య‌వ‌స్థ నిర్మాణాని కి త‌న వ్యూహాత్మ‌క భాగ‌స్వామ్య దేశాల తో మ‌రియు స‌న్నిహిత‌ ఇరుగు పొరుగు దేశాల తో క‌ల‌సి ప‌ని చేయడాన్ని భార‌త‌దేశం కొన‌సాగిస్తుంద‌న్నారు.
గోవా ప్రజలకు డే ఆఫ్ ఫీస్ట్ ఆఫ్ సెంట్   ఫ్రాంసిస్   జేవియర్  సందర్భం లో శుభాకాంక్షలు తెలిపిన ప్రధాన మంత్రి

సెంట్ ఫ్రాంసిస్ జేవియర్ యొక్క ఫీస్ట్ డే నాడు గోవా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘గోవా లోని నా సోదరీమణుల కు మరియు నా సోదరుల కు ద డే ఆఫ్ ఫీస్ట్ ఆఫ్ సెంట్ ఫ్రాంసిస్ జేవియర్ (పర్వ్) శుభాకాంక్షలు. ఈ (పర్వదిన) సందర్భం మన సమాజం లో సామరస్య భావన ను మరియు సోదర భావన ను పెంపొందించు గాక.’’ అని పేర్కొన్నారు.
ఒడిశా స్థాపక దినం ‘ఉత్కళ్ దివస్’ నాడు శుభాకాంక్షలు తెలిపిన ప్ర‌ధాన మంత్రి

నేడు ఒడిశా స్థాపక దినాన్ని పురస్కరించుకొని ప్ర‌ధాన మంత్రి శ్రీ న‌రేంద్ర మోదీ ఆ రాష్ట్ర ప్రజలకు శుభాకాంక్షలు తెలిపారు. ‘‘ఒడిశా యొక్క సంపన్న సంస్కృతిని, వారసత్వాన్ని చూసుకొని దేశం గర్విస్తోంది. ఆ రాష్ట్ర ప్రజలు వివిధ రంగాలలో ఉన్నత స్థానానికి చేరుకోవడం ద్వారా దేశాభివృద్ధి పథంలో చెరిగిపోని ముద్ర ను వేశారు. భగవాన్ జగన్నాథుడు మనను ఎప్పటికీ దీవిస్తూ వుండాలని మరియు రానున్న రోజులలో పురోగతి యొక్క ఒడిశా ప్రజలు నూతన శిఖరాలను అందుకోవాలని నేను ఆకాంక్షిస్తున్నాను’’ అని ప్రధాన మంత్రి తన సందేశంలో పేర్కొన్నారు.
2022 అక్టోబరు 17వ తేదీన పీఎం కిసాన్‌ సమ్మేళనం ప్రారంభించనున్న ప్రధాని

ప్రధానమంత్రి శ్రీ నరేంద్ర మోదీ ప్రధానమంత్రి శ్రీ నరేంద్ర మోదీ 2022 అక్టోబరు 17న ఉదయం 11:30 గంటలకు ‘పీఎం కిసాన్‌ సమ్మేళనం-2022’ను ప్రారంభిస్తారు. న్యూఢిల్లీలోని వ్యవసాయ పరిశోధన సంస్థ ప్రాంగణంలో ఈ సదస్సును రెండు రోజులపాటు నిర్వహిస్తారు. దేశం నలుమూలల నుంచి 13,500 మంది రైతులతోపాటు దాదాపు 1500 వ్యవసాయ అంకుర సంస్థలు ఈ కార్యక్రమంలో పాల్గొంటాయి. వీరే కాకుండా వివిధ సంస్థల నుంచి కోటి మందికిపైగా రైతులు వాస్తవిక సాదృశ మాధ్యమంద్వారా ఇందులో పాలుపంచుకుంటారని అంచనా. పరిశోధకులు, విధాన రూపకర్తలు, భాగస్వాములు కూడా పాల్గొనబోతున్నారు. ఈ ప్రారంభోత్సవంలో భాగంగా కేంద్ర రసాయనాలు-ఎరువుల మంత్రిత్వశాఖ ఆధ్వర్యాన నడిచే 600 ‘ప్రధానమంత్రి కిసాన్ సమృద్ధి కేంద్రాల’ (పీఎం-కేఎస్‌కే)కు ప్రధానమంత్రి శ్రీకారం చుడతారు. ఈ పథకం కింద దేశంలోని రైతుల వివిధ అవసరాలు తీర్చడం లక్ష్యంగా ఎరువుల చిల్లర దుకాణాలన్నీ దశలవారీగా ప్రధానమంత్రి కిసాన్ సమృద్ధి కేంద్రాలుగా మార్చబడతాయి. వీటిద్వారా పంటల సాగుకోసం రైతులకు అవసరమైన సకల సామగ్రి అందుబాటులో ఉంటుంది. ఈ మేరకు వ్యవసాయ ఉత్పాదకాలు (విత్తనాలు, ఎరువులు, ఇతర పరికరాలు); భూసార-విత్తన, ఎరువుల పరీక్ష సౌకర్యాలు రైతులకు చేరువవుతాయి. వివిధ అంశాలపై రైతులలో అవగాహన పెంచే కార్యక్రమాలు నిర్వహించబడతాయి. వివిధ ప్రభుత్వ పథకాల సంబంధిత సమాచారం లభిస్తుంది. బ్లాక్/జిల్లా స్థాయి కేంద్రాల్లో రిటైలర్ల సామర్థ్యం క్రమబద్ధంగా పెంచడానికి కృషి చేస్తారు. మొత్తంమీద 3.3 లక్షలకుపైగా చిల్లర ఎరువుల దుకాణాలను ‘పీఎం-కేఎస్‌కే’లుగా మార్చడానికి ప్రణాళిక సిద్ధమైంది. సదస్సుకు శ్రీకారం చుట్టడంలో భాగంగా ‘ప్ర‌ధానమంత్రి భార‌తీయ జ‌న్ ఉర్వ‌ర‌క్ ప‌రియోజ‌న’ పేరిట ఒకే దేశం-ఒకే ఎరువులు పథకాన్ని కూడా ప్రధాని ప్రారంభిస్తారు. ఈ పథకం కింద ఆయన ‘భారత్ యూరియా బ్యాగ్‌’లను విడుదల చేస్తారు. వివిధ కంపెనీలు “భారత్” అనే ఒకే బ్రాండ్ పేరుతో ఎరువులు విక్రయించేందుకు దోహదం చేస్తుంది. రైతు సంక్షేమంపై ప్రధాని నిరంతర నిబద్ధతకు ప్రతీకగా ప్రధానమంత్రి కిసాన్‌ సమ్మాన్‌ నిధి (పీఎం-కిసాన్‌) కింద రూ.16,000 కోట్ల మేర 12వ విడత నిధులను ప్రధాని మోదీ ప్రత్యక్ష నగదు బదిలీ పద్ధతిలో రైతుల ఖాతాలకు జమచేస్తారు. ఈ పథకం కింద అర్హులైన రైతులకు ప్రభుత్వం ఏటా రూ.2,000వంతున మూడు సమాన వాయిదాలలో రూ.6,000 ఆర్థిక సాయం అందిస్తున్న సంగతి తెలిసిందే. తదనుగుణంగా ఇప్పటిదాకా రైతులు ‘పీఎం-కిసాన్‌(పథకం కింద రూ.2 లక్షల కోట్లదాకా లబ్ధి పొందారు. ప్రధానమంత్రి వ్యవసాయ అంకుర సంస్థల సదస్సు-ప్రదర్శనను కూడా ఈ సందర్భంగా ప్రారంభిస్తారు. కచ్చితత్వంలో కూడిన పంటల సాగు, పంట అనంతర/విలువ జోడింపు పద్ధతులు, అనుబంధ వ్యవసాయం, వర్థం నుంచి అర్థం, చిన్నరైతుల కోసం యంత్రీకరణ, సరఫరా ప్రక్రియ నిర్వహణ, వ్యవసాయోత్పత్తుల రవాణా వగైరాలపై దాదాపు 300 అంకుర సంస్థలు తమ ఆవిష్కరణలను ఇక్కడ ప్రదర్శిస్తాయి. రైతులు, ఎఫ్‌పిఓలు, వ్యవసాయ నిపుణులు, కార్పొరేట్‌ సంస్థలతో అంకుర సంస్థల అనుసంధానానికి ఈ వేదిక వీలు కల్పిస్తుంది. అలాగే అంకుర సంస్థలు తమ అనుభవాలను వారితో పంచుకోవడంతోపాటు ఇతర భాగస్వాములతో సాంకేతిక అంశాలపై చర్చల్లో పాలుపంచుకుంటాయి. ఈ సందర్భంగా ‘ఇండియన్ ఎడ్జ్’ పేరిట ఎరువులపై ఇ-మ్యాగజైన్‌ను కూడా ప్రధానమంత్రి ఆవిష్కరిస్తారు. తాజా పరిణామాలు, ధరల ధోరణిపై విశ్లేషణ, లభ్యత-వాడకం, రైతుల విజయ గాథలు సహా దేశీయ-అంతర్జాతీయ ఎరువుల నేపథ్యాలపై ఇది సమాచారం అందిస్తుంది.
ప్ర‌ధాని శ్రీ న‌రేంద్ర మోదీ, బ్రెజిల్ అధ్య‌క్షుల మ‌ధ్య టెలిఫోన్ చ‌ర్చలు

బ్రెజిల్ అధ్య‌క్షులు గౌర‌వ‌నీయ శ్రీ జెయిర్ మెసియాస్ బొల్సొనారోతో ప్ర‌ధాని శ్రీ న‌రేంద్ర మోదీ టెలిఫోన్ ద్వారా మాట్లాడారు. కోవిడ్ -19 మ‌హ‌మ్మారి విస్త‌ర‌ణ కార‌ణంగా ప్ర‌పంచ‌వ్యాప్తంగా ఏర్ప‌డిన ప‌రిస్థితుల గురించి ఇరువురు నేత‌లు చ‌ర్చించారు. కోవిడ్ -19 కార‌ణంగా బ్రెజిల్ దేశంలో మ‌ర‌ణించిన‌వారికి ప్ర‌ధాని శ్రీ మోదీ నివాళి ఘ‌టించారు. ఈ క‌ష్ట‌కాలంనుంచి బ్రెజిల్ పౌరులు బైట‌ప‌డాల‌ని కోరుతూ భార‌తీయులంద‌రూ ప్రార్థ‌న‌లు చేస్తున్నార‌ని ప్ర‌ధాని అన్నారు. కోవిడ్ -19 సంక్షోభాన్ని త‌గ్గించ‌డానికి ఇరు దేశాల మ‌ధ్య‌న స‌న్నిహిత స‌హ‌కార ప్రాధాన్య‌త గురించి, ద్వైపాక్షికంగాను, బహుముఖీన సంస్థాగ‌తంగానూ అది కొన‌సాగాల్సిన ఆవ‌శ్య‌క‌త గురించి ఇరువురు నేత‌లు మాట్లాడుకున్నారు. కోవిడ్ -19 సంక్షోభం స‌మ‌సిపోయిన త‌ర్వాత అంత‌ర్జాతీయంగా వుండాల్సిన మాన‌వీయ కేంద్రిత‌ భావ‌న‌లు, ఆలోచ‌న‌ల గురించి ఇరువురు నేత‌లు మాట్లాడుకున్నారు. ఈ క‌ష్ట‌కాలంలో భార‌త‌దేశం ధైర్యంగా నిల‌బ‌డి బ్రెజిల్‌కు త‌గిన స‌హాయం అందిస్తుంద‌ని ఆ దేశ అధ్య‌క్షుల‌తో ప్రధాని అన్నారు. కోవిడ్‌-19 నిరోధానికి, త‌ద్వారా వ‌స్తున్న స‌వాళ్ల‌ను ఎదుర్కోవ‌డానికి ఇరు దేశాల అధికారులు నిరంత‌రం సంప్ర‌దింపులు చేసుకుంటార‌ని ఇరువురు నేత‌లు అన్నారు. ఈ ఏడాది జ‌రిగిన భార‌త‌దేశ రిప‌బ్లిక్ ఉత్స‌వాల్లో బ్రెజిల్ అధ్య‌క్షులు ముఖ్య అతిథిగా పాల్గొన్న విష‌యాన్ని ఈ సంద‌ర్భంగా ప్ర‌ధాని శ్రీ న‌రేంద్ర మోదీ గుర్తు చేశారు. ఇందుకుగాను మ‌రోసారి ప్ర‌ధాని త‌న కృత‌జ్ఞ‌త‌లు తెలిపిఆరు. భార‌త‌దేశం బ్రెజిల్ దేశాల మ‌ద్య‌న స్నేహ‌సంబంధాలు పెర‌గ‌డంప‌ట్ల ప్ర‌ధాని ఆనందం వ్య‌క్తం చేశారు. గ‌త ఏడాది బ్రిక్స్ దేశాల‌ను ముందుకు న‌డిపించ‌డానికిగాను బ్రెజిల్ నాయ‌క‌త్వ ప‌టిమ‌ను ప్ర‌ద‌ర్శించింద‌ని అన్న‌ ప్ర‌ధాని ఈ విష‌యంలో బ్రెజిల్ అధ్య‌క్షుల‌కు అభినంద‌న‌లు తెలిపారు.
‘టైమ్స్ నౌ’ అమేజింగ్ ఇండియన్స్ అవార్డులు – 2016 ను అందజేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ‘టైమ్స్ నౌ’ అమేజింగ్ ఇండియన్స్ అవార్డులు -2016ను అందజేశారు. ప్రతికూల పరిస్థితులకు ఎదురొడ్డి.. గొప్ప విజయాలు సాధించిన వారికి ఈ అవార్డులు ప్రదానం చేశారు. ఈ సందర్భంగా ప్రధాని మాట్లాడుతూ.. అవార్డులు అందుకున్న వారి జీవనయానం వజ్రం వంటిదని పోలిక చెప్పారు; వజ్రాన్ని ప్రపంచం గుర్తించి మెచ్చుకొనే లోపు, అది అనేక శ్రమదమాదులకు లోనవుతుందన్నారు. భారతదేశంలో అధికారంలో ఉన్న వారి, లేదా డబ్బులున్నవారి గురంచి మాత్రమే ప్రచారం జరుగుతోందంటూ ప్రధాని విచారం వ్యక్తం చేశారు. తీవ్ర ఆటంకాలు, ప్రతికూల పరిస్థితులకు ఎదురొడ్డి నిలచి ఎన్నో సంఘర్షణలకు లోనై సౌజన్యపూర్వక ల‌క్ష్యాల‌ను సాధించిన వారికి గాని, లేదా సమాజానికి సేవ చేసిన వారికి గాని గుర్తింపు, పేరు ప్రఖ్యాతులు రావడం అరుదుగా జరుగుతోందన్నారు. ఈ వేళ భారత దేశంలో వంద మంది పిల్లలు బాధ్యతాయుత సమాజ సభ్యులుగా మారడానికి వారికి స్ఫూర్తిగా నిలచిన ఒక ఉపాధ్యాయుడికి తరచుగా గుర్తింపు రాకపోవడం, ఆ టీచరును గురించి ఎవరూ చెప్పుకోకపోవడం జరుగుతోందని, ఆయనతో పోలిస్తే ఆయన కన్నా చిన్నవాడైన తక్కువ పనిచేసిన రాజకీయ నాయకుడికి ఎక్కువ గుర్తింపు లభిస్తోందన్నారు. ప్రపంచ వ్యాప్తంగా ఉన్నత స్థానాలకు ఎదిగిన వారు, సమాజానికి సేవ చేస్తున్నవారిలో చాలా మంది వ్యక్తిగతంగా కష్టాలను గాని, లేదా క్లిష్ట పరిస్థితులను గాని అధిగమించి సమాజం కోసం పాటు పడ్డవారేనని ప్రధాని అన్నారు. భారత చరిత్ర, పౌరాణికాలను గురించి ప్రధాని ప్రస్తావిస్తూ.. రామాయణం నుంచి మహాభారతం వరకు, సిక్కుల ఐదుగురు గురువులను (పంజ్ ప్యారా లు), ఛత్రపతి శివాజీ సైన్యంలోని మరాఠా యోధులను ఉదాహరించారు. వీరంతా ఎన్నో కష్టాలకోర్చి చరిత్ర సృష్టించారన్నారు. ఈ రోజు అవార్డులను గెలుచుకున్న వారిని కనుగొని ప్రపంచం ముందు నిలిపిన టైమ్స్ నౌ ను ప్రధాని అభినందించారు. ఈ అవార్డు గ్రహీతలను కూడా ప్రధాన మంత్రి ప్రశంసించారు. వారి విజయాలు మరింత మందికి స్ఫూర్తిని అందజేస్తాయన్నారు.
భారతదేశం, స్పెయిన్ ల మధ్య పౌర విమానయాన రంగంలో సహకారం కోసం ఎమ్ఒయు పై సంతకాలకు ఆమోదం తెలిపిన మంత్రివర్గం

భారతదేశం, స్పెయిన్ ల మధ్య పౌర విమానయాన రంగంలో సహకారం కోసం ఉద్దేశించిన ఒక అవగాహనపూర్వక ఒప్పంద పత్రాల (ఎమ్ఒయు)పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒయు భారతదేశం, స్పెయిన్ ల మధ్య పౌర విమానయాన రంగ సంబంధాలలో ఒక ప్రధానమైన మహత్తర ఘటనను ప్రతిబింబిస్తుంది. అంతే కాకుండా, ఈ రెండు దేశాల మధ్య మరింత ఎక్కువ వ్యాపారావకాశాలను, పెట్టుబడులను సమకూర్చే, పర్యాటక సంబంధమైన మరియు సాంస్కృతిక సంబంధమైన ఆదాన ప్రదానాలను వర్ధిల్లజేసే సత్తా కూడా ఈ ఎమ్ఒయు కు ఉంది.
పార్ల‌మెంటులో ప్రాంతీయ బ‌యోటెక్నాల‌జీ కేంద్రం బిల్లు-2015 బిల్లు

ఫ‌రీదాబాద్‌లో ప్రాంతీయ బ‌యోటెక్నాల‌జీ కేంద్రం ఏర్పాటుకు సంబంధించిన బిల్లును పార్ల‌మెంటులో ప్ర‌వేశ‌పెట్ట‌డానికి ప్ర‌ధాని శ్రీ‌ న‌రేంద్ర‌ మోదీ సార‌థ్యంలోని కేంద్ర మంత్రిమండ‌లి ఆమోదం తెలిపింది. స్వ‌యంప్ర‌తిప‌త్తి గ‌ల సంస్థ‌గా ప‌నిచేసే చ‌ట్ట‌బ‌ద్ధ‌మైన హోదాతో పాటు, జాతీయ విద్యాప్రాధాన్య సంస్థ‌గా బ‌యోటెక్నాల‌జీ ప్రాంతీయ కేంద్రానికి గుర్తింపు ఈ బిల్లు ద్వారా ల‌భిస్తుంది. 2008 న‌వంబ‌రులోనే కేంద్ర మంత్రిమండ‌లి ఆమోదంతో జారీ అయిన ఆదేశాల మేర‌కు ఈ కేంద్రం ఏర్పాటైంది. ఫ‌రీదాబాద్‌లోని ఎన్ సీఆర్ బ‌యోటెక్ సైన్స్ క్ల‌స్ట‌ర్‌లో ఈ కేంద్రం ప్ర‌స్తుతం త‌న కార్య‌క‌లాపాలు నిర్వ‌హిస్తోంది. తాజా బిల్లు ద్వారా ఆర్థికంగా ఎలాంటి భారం ఉండ‌బోదు. బ‌యోటెక్నాల‌జీ రంగంలోని వివిధ రంగాల మ‌ధ్య విద్య‌, శిక్ష‌ణ, ప‌రిశోధ‌న కేంద్రంగా ఈ ప్రాంతీయ కేంద్రం ప‌నిచేస్తుంది. ప‌రిశ్ర‌మ‌ల‌కు ఉప‌యోగ‌ప‌డే స‌రికొత్త విద్యా కార్య‌క్ర‌మాలు, బ‌యోడ్ర‌గ్ ఆవిష్క‌ర‌ణ‌లు, నానోసైన్స్‌, వైద్యం, ఇమేజింగ్ సాంకేతిక‌త‌లు, బ‌యో ఇంజినీరింగ్‌, బ‌యో మెటీరియ‌ల్స్‌, మేధో హ‌క్కులు, సాంకేతిక‌త బ‌దిలీ, భార‌త్ లో నైపుణ్య మాన‌వ వ‌న‌రుల కొర‌త‌ను అధిగ‌మించ‌టం, నియంత్రించ‌టం లాంటి వాటిపై ఈ కేంద్రంలో ప్ర‌ధానంగా దృష్టి సారిస్తారు. సార్క్ దేశాల‌కు, ఆసియా ప్రాంతంలో బ‌యోటెక్నాలజీ రంగంలో నైపుణ్య‌ కేంద్రంగా ఇది వ్య‌వ‌హ‌రిస్తుంది. ఈ ప్రాంతంలోని మావ‌న‌వ‌న‌రుల స‌మ‌స్య‌ల‌ను ఇది ప‌రిష్క‌రించ‌టానికి కృషి చేస్తుంది. జీవ‌శాస్త్రం, బ‌యోటెక్నాల‌జీ రంగాల్లోని వివిధ రంగాల‌ను విద్య‌, ప‌రిశోధ‌న‌, శిక్ష‌ణ‌ల్లో అనుసంధానం చేసే సంస్థ‌గా ఇది ప‌నిచేస్తుంది. బ‌యోటెక్నాల‌జీ రంగంలో స‌రికొత్త విద్య‌, శిక్ష‌ణ కార్య‌క్ర‌మాల‌ను కూడా ఇది రూపొందిస్తుంది. త‌ర్వాత వీటిని భార‌త్‌, ఈ ప్రాంతంలోని విశ్వ‌విద్యాల‌యాలు వినియోగించుకోవ‌చ్చు.
రాజ్యసభ సభ్యుడు శ్రీ రాజీవ్ శాతవ్ మృతికి ప్రధానమంత్రి సంతాపం

రాజ్యసభ సభ్యుడు శ్రీ రాజీవ్ శాతవ్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘పార్లమెంటులో నా మిత్రుడైన శ్రీ రాజీవ్ శాతవ్ గారు తుదిశ్వాస విడిచారన్న వార్త నన్నెంతో ఆవేదనకు గురిచేసింది. ఆయన ఎంతో సమర్థుడైన వర్ధమాన నాయకుడు. ఈ విషాద సమయంలో ఆయన కుటుంబానికి, అభిమానులకు నా ప్రగాఢ సంతాపం తెలియజేస్తున్నాను… ఓం శాంతి’’ అని ప్రధాని పేర్కొన్నారు.
కేంద్ర‌జాబితాలోని ఇత‌ర వెనుక‌బ‌డిన త‌ర‌గతుల‌లో ఉప వ‌ర్గీక‌ర‌ణ అంశాన్ని ప‌రిశీలించేందుకు ఏర్పాటుచేసిన క‌మిష‌న్ కాలాన్ని పొడిగిస్తూ కేబినెట్ ఆమోదం తెలిపింది.

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ కేంద్ర జాబితాలోని ఇత‌ర వెనుక‌బ‌డిన త‌ర‌గ‌తుల‌లో ఉప వ‌ర్గీక‌ర‌ణ అంశాన్ని ప‌రిశీలించేందుకు ఏర్పాటుచేసిన క‌మిష‌న్ కాలం ప్ర‌స్తుతం 2018 జూన్ 20 వ తేదీ వ‌ర‌కు ఉండ‌గా దానిని 2018 జూలై 31 వ‌ర‌కు పొడిగించింది.. ఈ క‌మిష‌న్ రాష్ట్ర‌ప్ర‌భుత్వాలు, రాష్ట్రాల వెనుక‌బ‌డిన త‌ర‌గ‌తుల క‌మిష‌న్లు, వివిధ క‌మ్యూనిటీల సంఘాలు, వివిధ వెనుక‌బ‌డిన త‌ర‌గ‌తుల‌కు చెందిన సాధార‌ణ ప్ర‌జ‌లు, ఈ అంశంతో సంబంధం ఉన్న ప‌క్షాల‌తో విస్తృత స‌మావేశాలు నిర్వ‌హించింది. క‌మిష‌న్ ఒబిసిల‌లో కులాల వారీగా ఉన్న‌త విద్యాసంస్థ‌ల‌లో చేరిన వారి వివ‌రాలు, అలాగే కేంద్ర ప్ర‌భుత్వ విభాగాల‌లో, కేంద్ర ప్ర‌భుత్వ రంగ సంస్థ‌ల‌లో, ప‌బ్లిక్ సెక్ట‌ర్ బ్యాంకులు, ఫైనాన్షియ‌ల్ సంస్థ‌ల‌లో చేరిన వారికి సంబంధించి కులాల వారీగా వివ‌రాల‌ను సేక‌రించింది. క‌మిష‌న్ సేక‌రించిన వివ‌రాలు స‌వివ‌రంగా ప‌రిశీలించ‌డానికి క‌మిష‌న్ గ‌డువును 2018 జూలై 31 వ‌ర‌కు పొడిగించాల్సిందిగా కోరింది.
డాక్టర్ బి.ఆర్. అంబేడ్కర్ కు ఒక స్మృతి చిహ్నాన్ని నిర్మించేటందుకు నేషనల్ టెక్స్ టైల్ కార్పొరేషన్ లిమిటెడ్ కు చెందిన ఇందు-6 మిల్లు భూమిలో నుండి 12 ఎకరాల స్థలాన్ని మహారాష్ట్ర ప్రభుత్వానికి బదలాయించడానికి సంబంధించిన నియమ నిబంధనలకు మంత్రిమండలి ఆమోదం

నేషనల్ టెక్స్ టైల్ కార్పొరేషన్ లిమిటెడ్ (ఎన్ టి సి ఎల్) కు చెందిన ఇందు-6 మిల్లు భూమిలో నుండి 12 ఎకరాల స్థలాన్ని డాక్టర్ బి.ఆర్. అంబేడ్కర్ కు ఒక స్మృతి చిహ్నాన్ని నిర్మించేటందుకుగాను మహారాష్ట్ర ప్రభుత్వానికి బదలాయించడానికి సంబంధించిన నియమ నిబంధనలకు మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. పూర్వ రంగం: ముంబయ్ లోని నేషనల్ టెక్స్ టైల్ కార్పొరేషన్ లిమిటెడ్ (ఎన్ టి సి ఎల్) కు చెందిన ఇందు-6 మిల్లు భూమికి దగ్గరలో భారత రత్న డాక్టర్ బాబాసాహెబ్ అంబేడ్కర్ చైత్యభూమి నెలకొన్నది. ఈ చైత్యభూమి లక్షలాది భారతీయులకు యాత్రాస్థలంగా పేరొందినది. నేషనల్ టెక్స్ టైల్ కార్పొరేషన్ కు చెందిన ఇందు-6 మిల్లు భూమిలో నుండి 12 ఎకరాల స్థలాన్ని డాక్టర్ బాబాసాహెబ్ అంబేడ్కర్ కు దీటైన ఓ స్మారకాన్ని నిర్మించడం కోసమని- ఇందుకోసం సిక్ టెక్స్ టైల్ అండర్ టేకింగ్స్ (నేషనలైజేషన్) అమెండ్ మెంట్ యాక్ట్, 1995 లోని 11 ఎ నిబంధన కింద నష్టపరిహారాన్ని చెల్లిస్తే- మహారాష్ట్ర ప్రభుత్వానికి బదలాయించేటందుకు కేంద్ర మంత్రిమండలి ఇప్పటికే ఆమోదం తెలిపింది. అంతే కాకుండా భారత ప్రభుత్వం, మహారాష్ట్ర ప్రభుత్వం మరియు నేషనల్ టెక్స్ టైల్ కార్పొరేషన్ లిమిటెడ్ లు కుదుర్చుకున్న ఒక త్రైపాక్షిక అవగాహనపూర్వక ఒప్పందాన్ని కూడా మంత్రిమండలి ఖాయపరచింది.